D วิ่ง 5% เก็งงบ Q2 เด่น รับเปิดเมืองหนุนลูกค้าพุ่ง จับตารายได้ปีนี้โต 30%
D บวก 5% เก็งงบ Q2 โตต่อ รับเปิดเมือง-โควิดคลี่คลายหนุนลูกค้าทันตกรรมพุ่ง จับตารายได้ปีนี้โต 30% หนุนเทิร์นอะราวด์
D บวก 5% เก็งงบ Q2 โตต่อ รับเปิดเมือง-โควิดคลี่คลายหนุนลูกค้าทันตกรรมพุ่ง จับตารายได้ปีนี้โต 30% หนุนเทิร์นอะราวด์
11 ก.ค. 2565

ผู้สื่อข่าวรายงานว่า วันนี้ (11 ก.ค.65) ราคาหุ้น บริษัท เดนทัล คอร์ปอเรชั่น จำกัด (มหาชน) หรือ D ณ เวลา 10:19 น. อยู่ที่ระดับ 6.50 บาท บวก 0.30 บาท หรือ 4.84% สูงสุดที่ระดับ 6.75 บาท ต่ำสุดที่ระดับ 6.95 บาท ด้วยมูลค่าการซื้อขาย 60.81 ล้านบาท

สำหรับราคาหุ้น D ที่ปรับขึ้นบนกระดานนั้นคาดจะมาจากการที่นักลงทุนเข้ามาเก็งกำไรผลประกอบการงวดไตรมาส 2/65 หลังไตรมาส 1/65 สามารถพลิกมีกำไรสุทธิ 7.95 ล้านบาท จากงวดเดียวกันของปีก่อนที่ขาดทุนสุทธิ 1.85 ล้านบาท โดยมีการรับรู้รายได้จากการให้บริการธุรกิจทันตกรรมทั้งในส่วนของลูกค้าคนไทยและลูกค้าต่างชาติกลับเข้ามาสู่ภาวะปกติ
โดยก่อนหน้านี้ทพ.พรศักดิ์ ตันตาปกุล ประธานเจ้าหน้าที่บริหาร D เปิดเผยว่า บริษัทได้ลงนามข้อตกลงร่วม (MOU) กับ บริษัท BenQ ซึ่งบริษัทชั้นนำจากไต้หวันเพื่อให้ D เป็นผู้จัดจำหน่ายอุปกรณ์ทันตกรรมเทคโนโลยีขั้นสูง หรือ Digital dentistry ในประเทศไทย โดยจัดจำหน่ายภายใต้บริษัท เดนทัลวิชั่น (ประเทศไทย) หรือ DVT สำหรับการได้เป็นพันธมิตรกับ BenQ ในครั้งนี้จะช่วยยกระดับมาตรฐานการรักษาด้านทันตกรรม ปัจจุบันสัดส่วนรายได้จากขายอุปกรณ์ทันตกรรมอยู่ที่ 40% และตั้งเป้ารายได้โตปีนี้ไม่ต่ำกว่า 30%
ขณะเดียวกันก่อนหน้านี้ นายณัฐสิทธิ์ สุรพันธ์ไพโรจน์ ประธานเจ้าหน้าที่ฝ่ายบัญชีการเงิน D กล่าวว่า บริษัทมั่นใจผลประกอบการทั้งปี 65 จะมีกำไรสุทธิได้อย่างแน่นอน โดยจะได้รับปัจจัยหนุนจากสถานการณ์การแพร่ระบาดของเชื้อไวรัสโควิด-19 ที่คลี่คลายไปในทิศทางที่ดีขึ้น ส่งผลให้ลูกค้าในประเทศกลับมาใช้บริการทันตกรรม